Hétfőn megtartottuk a Pesti Színház következő bemutatójának, a Rémségek kicsiny boltjának olvasópróbáját. Seymour, az ügyetlen ifjú botanikus és különleges növénye, Audrey II fantasztikus története Roger Corman 1960-ban forgatott kisköltségvetésű, fekete-fehér filmváltozata óta tartja rettegésben és fakasztja nevetésre a közönséget. A film alapján készült, 1982-ben bemutatott horror musical paródia azonban már minden rekordot megdöntött az Off-Broadwayn, aztán bejárta az egész világot, és negyven év után Varró Dániel új fordításában visszatér a magyarországi ősbemutató helyszínére, a Pesti Színházba. Az előadást március 1-jén Novák Eszter rendezésében mutatjuk be a Pesti Színházban. Szereplők: Orosz Ákos, Radnay Csilla, Seress Zoltán, Brasch Bence, Márkus Luca, Kovács Patrícia, Majsai-Nyilas Tünde, Szántó Balázs, Herczeg Tamás m.v./Vatamány Atanáz m.v. Színlap és jegyvásárlás: https://www.vigszinhaz.hu/Remsegek_kicsiny_boltja
A Víg Szalonban a Víg Társalgó beszélgetés sorozat egyik célja az adott téma körbejárásán túl, hogy olyan elismert színházi alkotókat és szakembereket ültessünk egy asztalhoz, akiket a közönség ritkán láthat együtt. Január 17-én Lukács Sándor pályáját ismerhetik meg. Csaknem 100 film szerep és 130 színpadi szerep, sok száz partner, több millió néző, 9 verseskötet és több mint 50 éve ugyanaz a színház: a Vígszínház. Spiró, Örkény, Csurka, Gyurkovics, Déry, Molnár, Shakespeare, Moliére, Kleist, Bernard Shaw, Tennessee Williams, Arthur Miller, O’Neill, Dürrenmatt, Bulgakov, vagy éppen – ahogy aktuálisan is – Goldoni és Esterházy alakjainak megtestesítője. Egyedülálló orgánum, utánozhatatlan elegancia, érzékeny játék, intenzív jelenlét, sugárzó intellektus, örök sármőr, a magyar Alain Delon és a fonákjáról híres teniszpartner. Ez mind Lukács Sándor. És még rengeteg emlék, legenda, kérdés és titok. Vendég: Szacsvay László a Nemzet Színésze címmel kitüntetett, Jászai Mari-díjas színművész, Érdemes és Kiváló Művész, a Halhatatlanok Társulatának örökös tagja. Lukács Sándor beszélgetőtársa a Víg Társalgóban Sztankay Ádám lesz. Színlap és jegyvásárlás: https://www.vigszinhaz.hu/Vig_Tarsalgo Szeretnénk felhívni vendégeink figyelmét, hogy a Víg Szalon NEM akadálymentesített helyszín!
Indul a márciusi jegyértékesítés Tájékoztatjuk Nézőinket, hogy márciusi előadásainkra a jegyértékesítés január 15-én, szerdán 10 órától indul. A Vígszínház, Pesti Színház és Kombinált bérleteseink számára elővásárlási jogot biztosítunk, amivel már január 13-án, hétfőn 10 órakor lehetőségük nyílik jegyvásárlásra vagy telefonos előfoglalásra. Műsorunk aznap 8 órától megtalálható honlapunkon. Műsorunk: https://www.vigszinhaz.hu/musor/index.php Az elővásárlás online is elérhető! Az alábbi linkre kattintva, a bérletkód beírásával hétfőn 10 órától lehet jegyeket vásárolni márciusi előadásainkra. Egy bérlettel két jegy váltható. Elővásárlás: https://vigszinhaz-elovasarlas.jegy.hu/ A 2025. január 1-től érvényes jegyárainkról a következő linken lehet tájékozódni: https://bit.ly/3UPiRjG Korlátozott számban még bérletek vásárlására is van lehetőség! Bérletvásárlók számára biztosított előnyök: jóval kedvezőbb áron, fix helyről tekinthetik meg a bérletben található előadásainkat, illetve az évadban két nappal korábban hozzáférhetnek a többi előadás jegyeinek megvásárláshoz. A Vastaps nevű szabadbérletre az elővásárlási jog nem vonatkozik! Bérletvásárlás: https://www.vigszinhaz.hu/jegy/berletek.php Kérjük kedves Nézőinket, hogy csak a hivatalos értékesítési pontjainkon vásároljanak jegyet előadásainkra és minden esetben győződjenek meg arról, hogy a megvásárolni kívánt jegyek valódiak. Amennyiben kérdésük merülne fel, keressék bizalommal Szervezési irodánk munkatársait az alábbi elérhetőségek valamelyikén: +36-1-329-3920, +36-1-329-3921, +36-80-204 443, +36-1-329-2340 E-mail: szervezes@vigszinhaz.hu Várjuk Önöket szeretettel előadásainkon!
Tasnádi István legújabb darabjának ősbemutatójára készül a Vígszínház Házi Színpadán. Az Apa szeme fénye – Gold Digger című előadást maga a szerző rendezi. A nyolcvanéves, visszavonultan élő ügyvéd életében egyszer csak felbukkan egy tizenkilenc éves csinos vidéki lány. Főz rá, gondoskodik róla, kiváltja a gyógyszereit és betölti az űrt, amit a néhány éve elhunyt felesége hagyott maga után. Az öreg úr boldog, hogy ilyen kellemes hölgytársasága akadt, a két fia azonban kevésbé, mert az apjuk bankszámlájáról hirtelen eltűnt minden pénz, és már a számláit sem tudja kifizetni. Szereplők: Kőszegi Ákos, Igó Éva, Horváth Szabolcs, Dino Benjamin, Rigó Mária e.h. Bemutató: 2025. március 22., Házi Színpad Színlap és jegyvásárlás: https://www.vigszinhaz.hu/Apa_szeme_fenye_Gold_Digger
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |